Periboia (dcéra Alkathoa)

Periboia (Periboia) je v gréckej mytológii dcéra megarského kráľa Alkathoa.    
 
Periboia sa vydala za salamínskeho kráľa Telamóna.Antický autor Diodoros Sicílsky uvádza, že Periboia bola jeho druhou manželkou a porodila mu syna Aianta, ktorý sa preslávil v trójskej vojne.

Podľa Pausania ju otec poslal s Théseom na Krétu, kde sa mala stať obeťou Minótaura. Na Kréte sa potom Periboia zapáčila kráľovi Minóovi, ktorý sa ju pokúsil získať, ale Théseus mu to nedovolil.  V Plutarchovom historickým diele Paralelné životopisy, Théseus, je Periboia uvádzaná ako jedna z Théseových mileniek.

Referencie 

Postavy gréckej mytológie